Citations:lad-ok

Verb: "to gulp"

 * 1912 — Irles, Juan Villagonzalo, Wala’y Igsoon.... [sic], Unan'g Patik  [sic], Patikanan ni Falek, Sugbo, Sugbo, K.P.
 * Apán si Lucas igo lamang nakapanakla, nagapangwakli sa dagku’ng toló sa singót nga nanaligdig kutob sa alimpolo hangtud sa mga kitíng. Gitulón ang iya’ng mga kasubó, nagapanlad-ok [sic], ug gihatag sa maayo’ng kabubut-on ang bahin sa iya’ng agalon ug ang gibirá nga bayad sa punta.


 * 2006 — Khalid, Omar, Ang Dahon sa Kahoy
 * Misaka ko sa balay. Mikabo kog tubig sa banga. Apan di ko malad-ok ang tubig kay ang tibarak sa kalibog ingon sa mibalhin sa akong tutunlan. Di ko siya mapugos kon ihikaw niya ang paghinubay sa mga gumonhap nga nakahasol kaniya. Wa kaha niya ikahimuot ang akong pananghid? Wa koy kaisog pagtukso nga siya mapugos pagsulti sa unsa mang hinungdan.


 * 2009 — Khalid, Omar, Biyahe (02 December)
 * "Hala… B-7 ra ba akong biyahe, Miss…" Wa nako kalikayi ang pagpanglad-ok sa laway (dili tungod kay may nasangit-sangit pang kalami sa puto-maya nga akong gitimo-timo ganiha; pinalit kang Kasyo-Bayot nga ako gani tong gipangutana kon tinuod bang pastor na ron siya sa usa ka relihiyon) samtang nagtan-aw sa puting paa nga mihana nag tikang pasulod sa saydkar.


 * 2013 — Navarra, Marcel M., Ang Hunsoy Sungsongan Usab
 * “Isaliyab ba lang ninyo ang salin?” nangutana si Malta nga nagpanlad-ok.


 * 2014 — Vallena, Roger E., Pagbalik (31 August), Pedal, SuperBalita Cebu
 * Niadtong Miyerkules, gikuyawan kog gamay kay dihang nihunong ko sa tunga-tunga na sa kinatibuk-ang rota unya niladok [sic] kog tubig samtang wa pa ko mobalik pagdulhog, nakabantay ko sa unusual nako nga heartbeat. Basin duha ang hinungdan niadto, ang kalit nako nga paghunong ug lad-ok dayon og tubig.


 * 2015 — Dro Arts, Kargada (18 December), Mga Eba sa Paraiso ni Adan Volume 11, Kalingawan, Banat News
 * Milad-ok na lang intawon si Carlo og laway.

Noun: "a gulp"

 * 2017 — Rafanan, Gumer M., Dagsa
 * Nagkinabaw siya pag-inom sa sapa, baba ray midapat sa tubig. Human sa pipila ka lad-ok, mihayang siya ug gipiyong niya iyang mga mata. Nagkadaiyang kasabang lasangnon ang nadungog: tingog sa gangis, awit sa langgam, kasikas, hinaganas, ngarab sa amo, dagayday sa tubig og uban pa.